wickkiey/tamil-wikipedia-chunked huggingface dataset:
# அமர்னா நிருபங்கள்

## கடிதங்கள்

இக்கடிதங்கள் ஆப்பெழுத்து எழுத்துகளில் அக்காத் மொழியில் எழுதப்பட்டுள்ளது, இது அக்காலத்தின் அரசியல் மொழியாகும். முதன் முதலாக அப்பிரதேச எகிப்தியர்களால் 1887 அளவில் கண்டுப் பிடிக்கப்பட்டது. இவை இரகசியமாக அகழ்ந்தெடுக்கப்பட்டு தொல்பொருள் சந்தைகளில் விற்கப்பட்டது. வில்லியம் பிலிண்டெர்ச் பிட்ரி என்ற தொல்பொருள் ஆய்வாளரே இப்பகுதியில் ஆய்வுகளை நடத்திய முதல் ஆய்வாளராவார்,1891-92 காலப்பகுதியில் அவர் 21 பலகைகளை கண்டெடுத்தார். எமில் சேசியண்ட் என்ற ஆய்வாளர் 1903இல் மேலும் 24 பலகைகளை கண்டெடுத்தார். இன்று இவை எகிப்திலும் வேறு பல நாடுகளிலும் தொல்பொருள் காட்சியகங்களில் காட்சிக்கு வைக்கப்பட்டுள்ளன.  
ஆரம்பத்தில் அப்பிரதேச மக்களால் கண்டெடுக்கப்பட்ட பலகைகள் பல்வேறு இடங்களில் சிதறிக் கிடக்கின்றன. 202 அல்லது 203 பேர்லினிலும், 4950 எகிப்திலும் 7 பிரான்சிலும்,3 மொஸ்கோவிலும் 1 அமெரிக்காவிலும் இருக்கின்றன.
நாடுகளின் வரைப்படம்: </span>]]  
300 கடிதங்கள் அரசியர் தொடர்பாடல் கடிதங்களாகும் ஏனையவை கல்வி சார் கடிதங்களும் பிறவுமாகும். இவை பண்டைய எகிப்து அக்காலத்தில் மெசொப்பொத்தேமியாவின் பபிலோனியா, அசிரியா, மித்தானி இராச்சியம், சிரியா, பாலஸ்தீனம், சைப்பிரசு போன்ற நாடுகளுடனும் கானானில் இருந்த பிரதிநிதிகளோடு கொண்டிருந்த தொடர்புகளை நன்கு விளக்குகிறது. அக்காலப் பகுதியின் நிகழ்வுகளைக் காலவோட்டத்தின் படி ஒழுங்குப் படுத்த இவை முக்கியமாகும்.
# அமர்னா நிருபங்கள்

## கடிதங்கள்

### கால ஓட்டம்

வில்லியம் எல்.மொரான் அமர்னா கடிதங்களின் உள்ளடக்கத்தை கொண்டு ஊகித்தறிந்த காலவோட்டத்தின் நிகழ்வுகள்:  
நீண்ட ஆய்வுகளின் பிறகு இன்னமும் அமர்னா கடிதங்களில் உள்ள நிகழ்வுகளின் காலவோட்டம் பல சிக்கல்களை கொண்டுள்ளது. சில நிகழ்வுகளே ஏற்றுக் கொள்ளப்பட்டுள்ளன. ஆதாரங்களின் படி முதாலாவது இக்களிமண் பலகை பார்வோன் மூன்றாம் அமென்கோதேப் ஆட்சி பீடமேறிய 30 வருடத்தவையாகும். இறுதி அமர்னா நிருபம் எழுதப்பட்டது துட்டன்காமுன் மன்னன் ஆட்சி பீடமேறிய முதலாவது வருடமாகும் என்பது பொதுவான கணிப்பாகும்.
# அமர்னா நிருபங்கள்

## உசாத்துணைகள்

- வில்லியம் எல்.மொரான், *The Amarna Letters*, Baltimore: Johns Hopkins University Press, 1992.
- Goren, Y., Finkelstein, I. & Na’aman, N., *Inscribed in Clay - Provenance Study of the Amarna Tablets and Other Ancient Near Eastern Texts*, Tel Aviv: Sonia and Marco Nadler Institute of Archaeology, Tel Aviv University, 2004.
# அமர்னா நிருபங்கள்

## வெளியிணைப்புகள்

- எல்-அமர்னா கலைக்களஞ்சியம் கடிதங்களின் சாராம்சங்கள்.
- களிமன் பலகைகள் மீதான கனிய மற்றும் இரசயனவியல் ஆராய்ச்சிகள்  
it:Amarna#Le lettere di Amarna
# வார்ப்புரு:Legend-line

<onlyinclude><table><tr><td><div>&nbsp;</div></td><td>}</td></tr></table></onlyinclude>  
Shows a legend row with a colored line.  
;Example:
<p><span>&nbsp;&nbsp;&nbsp;&nbsp;&nbsp;&nbsp;&nbsp;&nbsp;</span>&nbsp;1914 இல் எல்லை</p>
<p><span>&nbsp;&nbsp;&nbsp;&nbsp;&nbsp;&nbsp;&nbsp;&nbsp;</span>&nbsp;1920 இல் எல்லை</p>  
;பயன்படுத்தல்:
legend-line|*line type*|*label*  
*line type* is passed to the css property, and can include properties like <tt>solid</tt>, <tt>dotted</tt>, <tt>dashed</tt>, etc.
# ஆகத்து 19

## பிறப்புகள்

- 1646 &ndash; ஜான் பிளேம்சுடீடு, ஆங்கிலேய வானியலாளர் (இ. 1719)
- 1745 &ndash; யோகான் கோட்லீப் கான், சுவீடன் வேதியியலாளர் (இ. 1818)
- 1869 &ndash; ஐசாக் தம்பையா, இலங்கைத் தமிழ்க் கல்விமான், இறையியலாளர் (இ. 1941)
- 1871 &ndash; ஓர்வில் ரைட், எஞ்சின் உந்தும் ஊர்தியில் பறந்து சாதனை படைத்தவர் (இ. 1948)
- 1878 &ndash; மானுவல் எல். குவிசோன், பிலிப்பீன்சின் 2வது அரசுத்தலைவர் (இ. 1944)
- 1887 &ndash; சத்தியமூர்த்தி, இந்திய அரசியல்வாதி (இ. 1943)
- 1891 &ndash; மில்டன் இலாசெல் குமாசன், அமெரிக்க வானியலாளர் (இ. 1972)
- 1895 &ndash; செ. சுந்தரலிங்கம், இலங்கைத் தமிழ் அரசியல்வாதி (இ. 1985)
- 1901 &ndash; லிம் லியான் கியோக், மலேசிய சமூக நீதி செயல்பாட்டாளர் (இ. 1985)
- 1906 &ndash; பைலோ பார்ன்சுவர்த், அமெரிக்கக் கண்டுபிடிப்பாளர் (இ. 1971)
- 1907 &ndash; சுவரண் சிங், இந்திய அரசியல்வாதி (இ. 1994)
- 1910 &ndash; அல்ஃபோன்சா, இந்தியாவின் முதலாவது கத்தோலிக்கப் பெண் புனிதர் (இ. 1946)
- 1918 &ndash; சங்கர் தயாள் சர்மா, இந்தியாவின் 9வது குடியரசுத் தலைவர் (இ. 1999)
- 1919 &ndash; மால்கம் போர்ப்ஸ், அமெரிக்கப் பதிப்பாளர், அரசியல்வாதி (இ. 1990)
- 1924 &ndash; வில்லார்டு பாயில், நோபல் பரிசு பெற்ற கனடிய இயற்பியலாளர் (இ. 2011)
- 1929 &ndash; ச. அகத்தியலிங்கம், தமிழக மொழியியலாளர் (இ. 2008)
- 1931 &ndash; ஜி. கே. மூப்பனார் தமிழக அரசியல்வாதி (இ. 2001)
- 1937 &ndash; கா. கலியபெருமாள், மலேசிய எழுத்தாளர் (இ. 2011)
- 1946 &ndash; பில் கிளின்டன், அமெரிக்காவின் 42வது அரசுத்தலைவர்
- 1947 &ndash; ரத்னா, தென்னிந்தியத் திரைப்பட நடிகை (இ. 2022)
- 1950 &ndash; சுதா மூர்த்தி, இந்திய சமூக சேவையாளர், எழுத்தாளர்
- 1953 &ndash; ஆ. பு. வள்ளிநாயகம், வரலாற்று வரைவாளர், எழுத்தாளர் (இ. 2007)
- 1957 &ndash; இயன் கூல்ட், ஆங்கிலேயத் துடுப்பாளர்
- 1967 &ndash; சத்ய நாடெல்லா, இந்திய-அமெரிக்கத் தொழிலதிபர்
- 1977 &ndash; சுவலட்சுமி, வங்காளத் திரைப்பட நடிகை
# ஆகத்து 19

## இறப்புகள்

- 14 &ndash; அகஸ்ட்டஸ், உரோமைப் பேரரசர் (பி. கிமு 63)
- 1580 &ndash; ஆன்ட்ரே பல்லாடியோ, இத்தாலியக் கட்டிடக் கலைஞர் (பி. 1508)
- 1662 &ndash; பிலைசு பாஸ்கல், பிரான்சியக் கணிதவியலாளர், இயற்பியலாளர் (பி. 1623)
- 1822 &ndash; சான் பாப்திசுத்து யோசப் டெலாம்பர், பிரான்சியக் கணிதவியலாளர், வானியலாளர் (பி. 1749)
- 1905 &ndash; வில்லியம்-அடோல்ஃப் பூகுவேரோ, பிரான்சிய ஓவியர் (பி. 1825)
- 1927 &ndash; சுவாமி சாரதானந்தர், சுவாமி இராமகிருட்டிணரின் நேரடிச் சீடர் (பி. 1865)
- 1936 &ndash; பெடரிக்கோ கார்சியா லோர்க்கா, எசுப்பானியக் கவிஞர், இயக்குநர் (பி. 1898)
- 1962 &ndash; இலாய்சி பாஸ்கல், பிரெஞ்சு அறிவியலாளர் (பி. 1623)
- 1968 &ndash; ஜார்ஜ் காமாவ், உக்ரைனிய-அமெரிக்க இயற்பியலாளர் (பி. 1904)
- 1982 &ndash; வைணு பாப்பு, இந்திய வானியலாளர் (பி. 1927)
- 1994 &ndash; லைனசு பாலிங், நோபல் பரிசு பெற்ற அமெரிக்க வேதியியலாளர் (பி. 1901)
- 2008 &ndash; லெவி முவனவாசா, சாம்பியாவின் 3வது அரசுத்தலைவர் (பி. 1948)
- 2013 &ndash; பெரியார்தாசன், தமிழகப் பேச்சாளர், பேராசிரியர்
- 2014 &ndash; அடையார் கே. லட்சுமணன், பரதநாட்டியக் கலைஞர், நடன ஆசிரியர் (பி. 1933)
- 2014 &ndash; ஜேம்ஸ் ஃபோலி, அமெரிக்க புகைப்படக் கலைஞர் (பி. 1973)
- 2016 &ndash; தொனால்டு எண்டர்சன், அமெரிக்க மருத்துவர், நோய்ப்பரவல் இயல் வல்லுநர் (பி. 1928)
# ஆகத்து 19

## சிறப்பு நாள்

- மீட்பரின் தோற்ற மாறுதல், (உருசிய மரபுவழித் திருச்சபை)
- ஆகத்து புரட்சி நாள் (வியட்நாம்)
- விடுதலை நாள் (ஆப்கானித்தான், பிரித்தானியாவிடம் இருந்து 1919)
- உலகப் புகைப்பட நாள்
- உலக மனிதநேய நாள்
# குத்தாலம் உத்தவேதீசுவரர் திருக்கோயில்

**திருத்துருத்தி** குத்தாலம் உக்தவேதீஸ்வரர் கோயில் சம்பந்தர், அப்பர், சுந்தரர் மூவரதும் பாடல் பெற்ற சிவாலயமாகும். தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 37-ஆவது சிவத்தலமாகும். இது மயிலாடுதுறை மாவட்டத்தில் அமைந்துள்ளது. சுந்தரருக்கு உண்டான நோய் இத்தலத் தீர்த்தத்தில் நீராட நீங்கியதென்பது தொன்நம்பிக்கை (ஐதிகம்).  
| **இறைவன்** | வீங்கு நீர் துருத்தி உடையார் |
| --- | --- |
| **இறைவி** | அரும்பன்ன வனமுலை அம்மை |
| **தீர்த்தம்** | காவிரி, வடகுளம் |
| **விருட்சம்** |  |
# குத்தாலம் உத்தவேதீசுவரர் திருக்கோயில்

## தலவரலாறு

ஆயிரக்கணக்கான வருடங்களுக்கு முன்னர் அமைக்கப்பட்ட இத்திருக்கோயில் சுமார் 800 ஆண்டுகளுக்கு முன்னர்ச் சோழ மன்னர்களால் புனர்நிர்மாணம் செய்யப்பட்டது.  
இத்தலத்தில் ஸ்ரீ சௌந்திர நாயகி ’ஸ்ரீ சக்கர பீட நிலையாய நம’ என்று ஸ்ரீ லலிதா சஹஸ்ரநாம வடிவில் அமைந்துள்ளார். ஸ்ரீபரிமளசுகந்த நாயகி ’பிந்து தர்பண விந்துஷ்டாயின நமஹ’ என்ற வடிவிலும் அமைந்துள்ளார். பரத மகரிஷி தமக்குக் குழந்தைப்பேறு வேண்டி செய்த யாகத்தில் தோன்றியவர் ஸ்ரீ பரிமள சுகந்த நாயகி.
# குத்தாலம் உத்தவேதீசுவரர் திருக்கோயில்

## கோயில் அமைப்பு

ராஜகோபுரத்தைக் கடந்து உள்ளே சென்றால் கொடிமரம், பலிபீடம், நந்தியைக் காணலாம். கொடிமரத்தில் கொடிமர விநாயகர் உள்ளார். வலப்புறம் உத்தால மரம் உள்ளது. நந்தியைக் கடந்து உள்ளே செல்லும்போது இடப்புறம் அம்மன் சன்னிதி உள்ளது. அதற்கடுத்து உள்ளே மகாலட்சுமி சன்னிதி, சபாநாயகர் சன்னிதிகள் உள்ளன. எதிரில் உற்சவமூர்த்திகள் உள்ளனர். கருவறை கோஷ்டத்தில் அடிமுடிகாணா அண்ணலும், தட்சிணாமூர்த்தியும் உள்ளனர். கருவறை வெளிச்சுற்றில் நவக்கிரகம், மங்களசனீஸ்வரர், பைரவர், விசுவநாதர், வள்ளி தெய்வானையுடன் கூடிய முருகன், ஆரியன் ஆகியோர் உள்ளனர். அருகே லிங்கத் திருமேனிகள் உள்ளன. அடுத்து 63 நாயன்மார்கள் உள்ளனர். திருச்சுற்றில் வலம் வரும்போது சண்டிகேஸ்வரர் சன்னிதி காணப்படுகிறது.
# குத்தாலம் உத்தவேதீசுவரர் திருக்கோயில்

## பெயர்க்காரணம்

தல விருட்சம் உத்தால மரம். இதைக் கொண்டு உத்தால வனம் எனப்பட்டது மருவி குத்தாலம் ஆயிற்று.
# குத்தாலம் உத்தவேதீசுவரர் திருக்கோயில்

## வழிபட்டோர்

- அம்பாள், சிவபெருமானை வழிபட்டுத் திருமணம் செய்த திருத்தலம்
- அக்கினி, வருணர், காளி, சூரியன், மன்மதன், காசிபர் உட்பட ஏழு முனிவர்கள் (காசிபர், ஆங்கிரசன், கவுதமர், மார்க்கண்டேயர், வசிட்டர், புலத்தியர், அகத்தியர்)
# குத்தாலம் உத்தவேதீசுவரர் திருக்கோயில்

## பரிகாரத் திருத்தலம்

திருமணத் திருத்தலம் என்பதால் ஸ்ரீபரிமளசுகந்த நாயகியை வழிபட திருமணத்தடைகள் நீங்கும் என்பது ஐதீகம்
# குத்தாலம் உத்தவேதீசுவரர் திருக்கோயில்

## குடமுழுக்கு

இக்கோவிலில் கடந்த 1960 ஆம் ஆண்டு குடமுழுக்கு நடந்தது. அதன் பின்பு 62 ஆண்டுகளுக்கு பிறகு, மீண்டும் மே மாதம் 8 ஆம் தேதி 2022 ஆம் ஆண்டு குடமுழுக்கு நடைபெற்றது.
# தேரழுந்தூர் வேதபுரீசுவரர் கோயில்

**தேரழுந்தூர் வேதபுரீஸ்வரர் கோயில்** என்பது சம்பந்தர் தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 38ஆவது சிவத்தலமாகும்.
# தேரழுந்தூர் வேதபுரீசுவரர் கோயில்

## அமைவிடம்

இது மயிலாடுதுறை மாவட்டத்தில் மயிலாடுதுறை நகரின் இருந்து கும்பகோணம் செல்லும் சாலையில் கோமல் ரோடு என்ற இடத்தில் இருந்து 2 கிலோ மீட்டர் தொலைவில் தெற்கில் அமைந்துள்ளது. அகத்தியர் இறைவனை வழிபடும் போது அதையறியாத மன்னன் வானவெளியில் செலுத்திய தேர் அழுந்திய தலமென்பது தொன்நம்பிக்கை (ஐதிகம்).
# தேரழுந்தூர் வேதபுரீசுவரர் கோயில்

## இறைவன், இறைவி

இக்கோயிலில் உள்ள இறைவன் வேதபுரீஸ்வரர்,இறைவி சௌந்தரநாயகி.
# தேரழுந்தூர் வேதபுரீசுவரர் கோயில்

## ஊரின் சிறப்பு

தேரழுந்தூர் கவிச்சக்கரவர்த்தி கம்பன் பிறந்த ஊர். தமிழ்ச் சான்றோர் இரும்பிடர்த்தலையார் வாழ்ந்த தலம்.
# தேரழுந்தூர் வேதபுரீசுவரர் கோயில்

## கோயில் அமைப்பு

நுழைவாயிலில் உள்ள ராஜகோபுரத்தைக் கடந்து உள்ளே செல்லும்போது கொடிமர விநாயகர், பலிபீடம், நந்தியைக் காணலாம். கோயிலின் வலப்புறம் மடேஸ்வரர், மடேஸ்வரி சன்னதி உள்ளது. அச்சன்னதிக்கு முன்பாக நந்தி, பலிபீடம் காணப்படுகிறது. கோயிலின் இடப்புறம் அம்மன் சன்னதி உள்ளது. அம்மன் சன்னதியின் திருச்சுற்றில் சண்டிகேஸ்வரி சன்னதி உள்ளது. மூலவர் கருவறையின் திருச்சுற்றில் சொர்ண பைரவர், கால பைரவர், சூரியன், நவக்கிரகம், வள்ளி தெய்வானையுடன் கூடிய சுப்பிரமணியர் உள்ளிட்ட பல சிற்பங்கள் உள்ளன. கருவறை கோஷ்டத்தில் துர்க்கா, அடிமுடி காணா அண்ணல், தட்சிணாமூர்த்தி, விநாயகர், கைலாசநாதர், பாபஹரேஸ்வரர் காணப்படுகின்றனர். மூலவர் சன்னதியின் வெளியில் திருச்சுற்றில் சண்டிகேஸ்வரர் சன்னதியும், அருகில் வலஞ்சுழி விநாயகர் சன்னதியும் உள்ளன.மூலவர் கருவறைக்கு முன்பாக நந்தி, பலிபீடம் காணப்படுகிறது.
# பனம் பழம்

**பனம் பழம்** என்பது *பனை* மரத்தின் பழம் ஆகும். 15 சமீ (6 அங்குலம்) தொடக்கம் 20 சமீ (8 அங்குலம்) வரை விட்டம் கொண்ட இவை குலைகளாகக் காய்க்கின்றன. நார்த் தன்மை கொண்ட இதன் தோல் கரு நிறமானது. இப் பழத்தில் இரண்டு அல்லது மூன்று விதைகள் இருக்கும். ஏறத்தாள 10 சமீ வரை அகல நீளங்களைக் கொண்ட சதுரப் பாங்கான வடிவம் கொண்ட இவ்விதைகள், அண்ணளவாக 2.5 சமீ தடிப்புக் கொண்டவை. இவற்றைச் சுற்றிலும் நீண்ட தும்புகள் காணப்படுகின்றன. இத் தும்புகளிடையே களித் தன்மை கொண்ட, உணவாகக் கொள்ளத்தக்க, செம்மஞ்சள் நிறப் பொருள் உள்ளது. இது *பனங்களி* எனப்படுகின்றது. ஏனைய பழங்களைப் போல் இப்பழத்தை நேரடியாக உட்கொள்வதில்லை. இதனை நெருப்பில் சுட்டே உண்பது வழக்கம். நெருப்பில் சுட்ட இப் பழத்தின் தோலை உரித்து எடுத்தபின், களியைப் பிழிந்து உண்பார்கள். இதில் ஊட்டச்சத்து ஏ, சி உள்ளது.  
இக்களி கசப்புக் கலந்த இனிப்புத் தன்மை கொண்டது. இதை நேரடியாக உண்பது மட்டுமன்றி, இக் களியைப் பதப்படுத்திப் பல வகையான உணவுப் பொருட்களையும் செய்வது உண்டு. இக்களியைப் பிழிந்து, பாய்களிற் பரவி, வெயிலில் காயவிட்டுப் பெறப்படுவது பனாட்டு எனப்படுகின்றது. இது நீண்ட காலம் வைத்து உண்ணத்தக்கது. இப் பனாட்டிலிருந்து பாணிப் பனாட்டு என்னும் ஒருவகைப் உணவுப் பண்டமும் தயாரிக்கலாம்.  
இக் களியை அரிசி மாவுடன் கலந்து, சீனியும் சேர்த்து பிசைந்து, உருண்டைகளாக்கி எண்ணெயில் பொரித்து எடுப்பர். இது யாழ்ப்பாணப் பகுதியில் பனங்காய்ப் பணியாரம் எனப்படுகின்றது.
# பனம் பழம்

## நுங்கு

இந்த பனம்பழமானது இளம் காய்களாக இருக்கையில் நுங்கு என அழைக்கப்படுகிறது. நுங்குக்கு என ஒரு நுணுப்பமான பருவம் உள்ளது. இந்தப் பருவத்திலே நுங்கில் காணப்படும் வழுவழுப்பான, திரவநிலை கலந்த திண்ம விதையானது மிகவும் இனிப்பாகவும், உண்பதற்கு சுவையானதாகவும் இருக்கும். இந்தப் பருவம் தாண்டி சற்று முற்றி விட்டால் இதன் சுவை குன்றி விடும். நன்கு முற்றி விட்ட பின் இதனை **சீக்காய்** என்பர். சீக்காய் திரவநிலை குறைந்து இறுக்கமாகக் காணப்படும். இதை உண்பதால் வயிற்றில் உபாதை ஏற்படும் என நம்பப் படுகிறது. சீக்காயை சிறுசிறு துண்டுகளாக்கி ஆடு, மாடுகளுக்கு உணவாகவும் கொடுப்பார்கள்.
# பனம் பழம்

## இலக்கியத்தில் பனம்பழம்

தமிழ் இலக்கியத்தில் ஔவையார் என்பது சிறப்பிடம் பெற்றுள்ள ஒரு பெயர். இவர் பாடியதாகக் கூறும் பல பாடல்களும், இவர் தொடர்பான பல கதைகளும் உள்ளன. இதுவும் அவ்வாறான ஒரு கதை:  
புகழ் பெற்ற வாள்ளலான பாரி பறம்பு மலையின் வேந்தன். மூவேந்தர்களான சேர, சோழ பாண்டியர்கள் பாரியுடன் போர் தொடுத்து அவனைக் கொன்று அவன் நாட்டையும் கவர்ந்து கொண்டனர். பாரியின் பெண் மக்கள் இருவரும் அனாதைகளாகித் துயருற்றனர். அவர்களுக்கு மணம் முடித்து வைக்க ஔவையார் முன்வந்து திருக்கோவலூர் மலையமானுக்கு அவர்களைத் திருமணம் செய்ய ஒழுங்கு செய்தார். திருமணத்துக்காக மூவேந்தர்களுக்கும் அழைப்பு அனுப்பினார். திருமணத்துக்கு வந்த மூவேந்தர்கள் பனம்பழம் கேட்டார்கள். அது பனம்பழக் காலமல்ல. கேட்டதைக் கொடுக்காவிட்டால் பிரச்சினை வரக்கூடுமென உணர்ந்த ஔவையார். வெளியே கிடந்த பனை மரத் துண்டம் ஒன்றைப் பார்த்து,  
: *திங்கட் குடையுடைச் சேரனும் சோழனும் பாண்டியனும்*
: *மங்கைக் கறுகிட வந்துநின்றார், மணப் பந்தலிலே*
: *சங்கொக்க வெண்குருத்து ஈன்று, பச்சோலை சல சலத்து,*
: *நுங்குக்கண் முற்றி, அடிக்கண் கறுத்து, நுனி சிவந்து*
: *பங்குக்கு மூன்று பழம் தரவேண்டும் பனந்துண்டமே!*  
என்ற பாடலைப் பாடவே பனந்துண்டம் முளைத்து வளர்ந்து பழம் ஈந்ததாம்.  
யாழ்ப்பாணத்து நவாலியூர்ச் சோமசுந்தரப்புலவர் வாழ்ந்த காலத்திலே மேல்நாட்டு மோகம் அதிகரித்து உள்ளூர் உற்பத்திகள் நலிவடைந்து, மரபுவழிப் பழக்க வழக்கங்களும் மதிப்புக் குறைவானவையாகக் கருதப்பட்டன. அக்காலத்தில் பனையின் உற்பத்திகளைப் பிரபலப் படுத்துவதற்காக அவர் பாடிய பின்வரும் பாடலிலே மேற்காட்டிய ஔவையாரின் பாடலை எடுத்துக்காட்டியுள்ளார்.  
: *திங்கட் குடையுடைச் சேரனும், சோழனும்,*
: *பாண்டியனும் ஔவை சொற்படியே*
: ''மங்கலமாயுண்ட தெய்வப் பனம்பழம்
: *மரியாதை அற்றதோ ஞானப் பெண்ணே*
# பனங்கிழங்கு

கள்|]]
பனம் விதைகள் முளைக்கும்போது, நிலத்துட் செல்லும் வேரில் மாப்பொருள் சேமிக்கப்பட்டுக் கிழங்கு உருவாகின்றது. இதுவே **பனங்கிழங்கு** ஆகும். ஒரு முனை கூராகவும், மறு முனை சுமார் ஓர் அங்குலம் விட்டம் கொண்டதாகவும் உள்ள ஒடுங்கிய கூம்பு வடிவான இக்கிழங்கு ஓர் அடி வரை நீளமானது.  
பனை மரத்தில் உள்ள நுங்கு பனை பழமாக மாறி அதன் பின்பு அதை வெட்டி எடுத்து பனைபழத்தை பிரித்து மூன்று மூன்றாக இருக்கும் அதை தனித்தனியாக பிரித்து வெயிலில் காய வைத்து பின்பு ஒரு மணல் திருட்டு போல் உருவாக்கி அதில் இந்த பனை பழத்தை காய்ந்த பனைபழத்தை முளைப்பதற்கு ஏற்றாலும் போல் அதில் வரிசையாக நட்டு பின்பு சுற்றி மணலை போட்டு அதில் வட்டமாக பாத்தி பிடித்து தண்ணீர் ஊற்றிக் கொண்டே வரவேண்டும் நன்கு மிதித்து மிதித்து தண்ணீர் ஊற்ற வேண்டும் காலப்போக்கில் அது முளைக்க ஆரம்பித்து விடும் பின்பு மூன்று மாதம் கழித்து அதைத் தோண்டி பார்த்தால் பனங்கிழங்கு தயாராக இருக்கும் இவ்வாறு தான் பனங்கிழங்கு உற்பத்தி செய்கிறார்கள். தூத்துக்குடி மாவட்டத்தில் அதிக அளவில் பனை மரங்கள் இருப்பதால் அங்கு மிகவும் பிரபலமாக உள்ளது
# உருவாக்குதல்

பனம்பழங்கள் கிடைக்கும் காலங்களில் விதைகளைச் சேமித்து வைக்கும் மக்கள், உரிய காலத்தில் மண்ணைக் குவித்து மேடை போல அமைத்து, அதன்மேல் பனம் விதைகளைப் பரவி விடுவர். விதை முளைத்துக் கிழங்கு உருவானதும் அதனைக் கிண்டி எடுத்துப் பயன்படுத்துவர். பொதுவாக பனங்கிழங்கு திருவண்ணாமலை , வேலூர் , விழுப்புரம் போன்ற வட மாவட்டங்களில் அதிக அளவில் உற்பத்தி ஆகின்றன.
# உருவாக்குதல்

## பயன்கள்

- பனங்கிழங்கைப் பச்சையாக உண்பதில்லை. உடனடியாக உண்பவர்கள் அதனை நீரில் இட்டு அவித்து உண்பர். (சிலர் நெருப்பில் வாட்டிச் சுட்டுத் தின்பதும் உண்டு)
- கிழங்கை அவிக்காமல் நெடுக்கு வாட்டில் இரண்டாகக் கிழித்து, வெய்யிலில் காய விடும்போது, சில நாட்களில் அது நீரை இழந்து, கடினமான ஒன்றாக ஆகும். இது ஒடியல் என அழைக்கப்படுகின்றது. இதை அப்படியே உண்பதில்லை. இதனை மாவாக்கிப் பிட்டு, கூழ் முதலிய உணவு வகைகளைச் செய்யப் பயன்படுத்துவது வழக்கம். அவித்த கிழங்கை வெய்யிலில் காயவிட்டுப் பெறப்படும் பொருள் புழுக்கொடியல் (புழுக்கிய ஒடியல்) எனப்படும். புழுக்கொடியலை நேரடியாகவே உண்ணலாம். ஒடியல், புழுக்கொடியல் இரண்டுமே, நீண்டகாலம் கெட்டுப்போகாமல் இருக்கக் கூடியன. (இந்தப் பயன்பாடு தமிழகத்தில் தற்போது இல்லை)
# உருவாக்குதல்

## இலக்கியத்தில் பனங்கிழங்கு

நாரை எனும் பறவையின் நீண்ட கூரிய அலகு, இளம் மஞ்சள் நிறமான, நீண்ட கூம்பு வடிவம் கொண்ட பனங்கிழங்கு போலிருப்பதால், சத்திமுற்றப்புலவர் எனப்படும் சங்ககாலப் புலவர் ஒருவர் நாரையின் அலகுக்கு உவமையாகப் பனங்கிழங்கைப் பின்வருமாறு எடுத்தாண்டுள்ளார்.  
: *நாராய் நாராய் செங்கால் நாராய்*
: *பனம்படு பனையின் கிழங்கு பிளந்தன்ன*
: *பவளக் கூர்வாய் செங்கால் நாராய் ....*  
வலம்புரி ஒலித்தது! என்ற 225 ஆவது புறநானூற்றுப் பாடலில் புலவர் ஆலத்தூர் கிழார் சோழ மன்னன் நலங்கிள்ளியின் படையின் சிறப்பை பாராட்டுகிறார். அதில்  
: *தலையோர் நுங்கின் தீஞ்சோறு மிசைய*
: *இடையோர் பழத்தின் பைங்கனி மாந்தக்*
: *கடையோர் விடுவாய்ப் பிசிரொடு சுடுகிழங்கு நுகர*
: ''நிலமலர் வையத்து வலமுறை வளைஇ
: *வேந்துபீ டழித்த ஏந்துவேல் தானை...*  
என்று குறிப்பிடுகிறார். முன்னே செல்லும் படையினர் வழியில் பனைமரங்களைக் கடக்கும்பொழுது பனை நுங்கின் இனிமை கொண்ட நீரை உண்ணுவர்; இடைப்பகுதியில் உள்ளோர் மரங்களைக் கடக்கும்பொழுது பனம்பழத்தின் இனிய கனிப்பகுதியை உண்ணுவர். படையின் இறுதியில் செல்பவர் "பிசிரொடு சுடுகிழங்கு" (தோலுடன் கூடிய சுட்ட பனங்கிழங்கை) உண்ணுவர். இளநுங்கு, அது பழுத்து பனம்பழம், பழத்தின் கொட்டையில் இருந்து விளைவித்த பனங்கிழங்கு யாவையும் வெவ்வேறு காலங்களில் விளைபவை. அவ்வாறு காலங்கள் கடந்து கடக்கும் பெரும்படையை உடையவன் சோழன் நலங்கிள்ளி எனப் பாடுகிறார் புலவர்.
# பிரித்தானிய கிழக்கிந்திய நிறுவனம்

**பிரித்தானிய கிழக்கிந்திய நிறுவனம்** (*East India Company*) ஒரு கூட்டுப் பங்கு நிறுவனம் ஆகும். இந்த நிறுவனம் பேச்சுவழக்கில் **ஜான் நிறுவனம்** (*John Company*) எனவும் அறியப்பட்டது.  
துவக்கத்தில் இதன் சாற்றுரையில் "கிழக்கிந்தியாவில் வணிகம் புரிய இலண்டன் வர்த்தகர்களின் நிறுவனமும் ஆளுநரும்" என்றிருந்தாலும் இதன் வணிகம் உலக வணிகத்தில் பாதியளவிற்கு உயர்ந்தது; குறிப்பாக பருத்தி, பட்டு, தொட்டிச் சாயம், உப்பு, வெடியுப்பு, தேயிலை, அபினி ஆகிய அடிப்படை பொருட்களில் வணிகமாற்றியது.  
இது 1600-ஆம் ஆண்டு டிசம்பர் 31-ஆம் தேதி, இந்தியாவில் பிரித்தானியாவுக்கு வணிக முறையிலான முன்னுரிமைகளைப் பெற்றுக்கொள்ளும் நோக்குடன் தொடங்கப்பட்டு, முதலாம் எலிசபெத் மகாராணியால் இதற்கு ஆங்கிலேய அரசப் பட்டயம் (English Royal Charter) வழங்கப்பட்டது. இப்பட்டயம், கிழக்கிந்தியப் பகுதிகளுடனான எல்லாவிதமான வணிகத்திலும் 21 ஆண்டுகாலத் தனியுரிமையை (monopoly) இந்நிறுவனத்துக்கு வழங்கியது. ஒரு வணிக முயற்சியாகத் தொடங்கப்பட்ட போதும், இந்தியாவில் பிரித்தானியப் பேரரசு விரிவடைய அடித்தளம் வகுத்தது. ஆட்சி, மற்றும் இராணுவச் செயற்பாடுகளில் ஈடுபட்டு, இந்தியாவையும், இலங்கை முதலிய நாடுகளை ஆளும் நிலைக்கு வந்தது. இந்த கம்பெனி வணிகத்தை கட்டுப்படுத்தியது மட்டுமல்லாமல் அதனை அடிமைப்படுத்தி, காலனித்துவப்படுத்தி ஆட்சிசெய்யும் அமைப்பாக மாறியது. சிப்பாய்க் கிளர்ச்சிக்குப்பின், 1858-ஆம் ஆண்டில் கிழக்கிந்திய கம்பெனி ஆட்சியை ஐக்கிய இராச்சியத்தால் கலைக்கப்பட்டு இதன் கட்டமைப்புக்களை ஐக்கிய இராச்சியம் நேரடியாக நிர்வகிக்கத் தொடங்கியது.  
பொறித்த இங்கிலாந்தின் கொடி இடது மேல் மூலையில் காணப்படுகின்றது.]]
யில் (canton flag), யூனியன் ஜாக் கொடியைத் தாங்கியதாக அமைந்தது.]]
வும், அயர்லாந்தும் சேர்ந்து உருவான ஐக்கிய இராச்சியத்தின் கொடியைத் தாங்கியிருந்தது.]]
# பிரித்தானிய கிழக்கிந்திய நிறுவனம்

## நாடுகளின் அரசியலில் நிறுவனத்தின் தாக்கம்

இலண்டனில் தலைமையகத்தைக் கொண்டிருந்த இந்நிறுவனம், பிரித்தானியப் பேரரசு உருவாவதில் தலைமை வகித்தது எனலாம். 1717 இல் வங்காளத்தில் சுங்க வரிகளைக் கட்டுவதிலிருந்து விலக்களிக்கும் ஆணையொன்றை நிறுவனம் முகலாயப் பேரரசிடமிருந்து பெற்றுக்கொண்டது. இது இந்திய வணிகத்தில் நிறுவனத்துக்கு தெளிவான முன்னுரிமையை வழங்கியது. 1757 இல் பிளாசி போரில் சர். ராபர்ட் கிளைவ் பெற்ற வெற்றி, கிழக்கிந்திய நிறுவத்தை ஒரு வணிக மற்றும் இராணுவ வலிமை கொண்டதாக்கியது. 1760 ஆம் ஆண்டளவில் பாண்டிச்சேரி போன்ற ஓரிரு இடங்களைத் தவிர்த்து இந்தியாவின் ஏனைய இடங்களிலிருந்து பிரெஞ்சுக்காரர்கள் துரத்தப்பட்டனர்.  
பெரிய பிரித்தானியாவிலிருந்து இந்தியாவுக்குச் செல்லும் பாதைகளிலும் நிறுவனம் ஆர்வம் காட்டியது. 1620 ஆம் ஆண்டிலேயே தென்னாபிரிக்காவின் டேபிள் மலைப் (Table Mountain) பகுதிக்கு உரிமை கோரியது. பின்னர் சென் ஹெலனாவை ஆக்கிரமித்து ஆட்சி செய்தது. இந்நிறுவனம் ஹொங்கொங், சிங்கப்பூர் ஆகியவற்றையும் நிறுவியது. கடற் கொள்ளைகளைத் தடுப்பதற்கு, கப்டன் கிட் (Captain Kidd) என்பவனை அமர்த்தியது. இந்தியாவில் தேயிலை உற்பத்தியிலும் ஈடுபட்டது.
# பிரித்தானிய கிழக்கிந்திய நிறுவனம்

## வரலாறு

### ஆரம்ப காலம்

இந்நிறுவனம் *கிழக்கிந்தியாவில் வணிகம் செய்யும், லண்டன் நிறுவனங்களின் நிறுவனம்* என்னும் பொருளில் நிறுவப்பட்டது. இதனை நிறுவிய சிறந்த முயற்சியாளர்களும், செல்வாக்குக் கொண்டவர்களுமான வணிகர் குழுவினர், 15 ஆண்டுகளுக்கு, கிழக்கிந்தியாவில் வணிகத்தில் ஈடுபடுவதற்கான தனியுரிமையை அரசிடமிருந்து பெற்றுக்கொண்டனர். 72,000 ஸ்டேர்லிங் பவுண்ட்களைத் தொடக்க மூலதனமாகக் கொண்டிருந்த இந்நிறுவனமத்தில் 125 பங்குதாரர்கள் இருந்தனர். தொடக்கத்தில், வாசனைப் பண்டங்களின் வணிகத்தில் டச்சுக் காரர்கள் கொண்டிருந்த கட்டுப்பாட்டைப் பிரித்தானிய நிறுவனத்தால் அசைக்க இயலாத நிலை இருந்தது. கிழக்கிந்தியாவில் தொடர்ச்சியாக ஒரு தளத்தைக் கூட வைத்திருக்க முடியவில்லை. 1608 ல், நிறுவனக் கப்பல்கள் இந்தியாவின் சூரத்தை அடைந்து அங்கே தங்களை நிலை நிறுத்திக் கொண்டு, அடுத்த இரண்டு வருடங்களுக்குள், கோரமண்டல் கரை எனப்பட்ட இந்தியாவின் கிழக்குக் கரையில், வங்காள விரிகுடாவை அண்டி அமைந்திருந்த மசிலிப்பட்டினத்தில் புறக்காவல்தளம் (outpost) ஒன்றையும் அமைத்துக்கொண்டனர்.  
இதனைத் தொடர்ந்து, நிறுவனம் பெருமளவு இலாபம் ஈட்டத் தொடங்கியது. 1609 இல் முதலாவது ஜேம்ஸ் மன்னன், நிறுவனத்துக்கு வழங்கப்பட்ட வணிக உரிமையை கால வரையறையின்றி நீடித்தான். எனினும் நிறுவனம் தொடர்ச்சியாக மூன்று ஆண்டுகள் இலாபம் ஈட்டாவிடில், அந்த உரிமம் செல்லுபடியாகாது என்ற ஒரு விதியும் அவ்வுரிமத்திலே சேர்க்கப்பட்டிருந்தது.
# பிரித்தானிய கிழக்கிந்திய நிறுவனம்

## வரலாறு

### ஆரம்பக் கட்டமைப்பு

நிறுவனத்தின் ஆளுநரும், 24 இயக்குநர்களும் கொண்ட இயக்குநர் சபை அதன் நிர்வாகத்துக்குப் பொறுப்பாக இருந்தது. இவர்களை உரிமையாளர் சபை நியமனம் செய்தது. இதனால் இயக்குநர்சபை, உரிமையாளர் சபைக்குப் பொறுப்புடையதாக இருந்தது. இயக்குநர்சபையின் கீழ் 10 குழுக்கள் இயங்கி வந்தன.
# பிரித்தானிய கிழக்கிந்திய நிறுவனம்

## வரலாறு

### இந்தியாவில் காலூன்றியமை

கட்டப்பட்டது, தமிழக வரலாற்றில் ஒரு முக்கிய திருப்புமுனையாக அமைந்தது.]]
இந்துப் பெருங்கடல் பகுதியில் நிறுவனம் வணிகர்களுக்கும், போத்துக்கீச, ஒல்லாந்த வணிகர்களுக்கும் இடையே பகைமை நிலவி வந்தது. 1612 ல், சுவாலிப் போரில், நிறுவனம் போத்துக்கீசரைத் தோற்கடித்த நிகழ்வு, முகலாயப் பேரரசரான ஜஹாங்கீரிடம், நிறுவனத்துக்குச் சாதகமான போக்கு ஏற்பட வழி வகுத்தது. தொலைதூரக் கடல்களில் இடம்பெற்ற வணிகம் தொடர்பான போர்களின் பயனற்ற தன்மையை உணர்ந்த இந்நிறுவனம், பிரித்தானியா, இந்தியா ஆகிய இரு நாடுகளினதும் அதிகாரபூர்வமான அனுமதியுடன், இந்தியாவில் காலூன்றுவதற்கான சாத்தியப்பாடுகளை ஆராய முற்பட்டது. இது குறித்து முகலாய அரசுக்கு ராஜதந்திர அடிப்படையிலான தூது அனுப்பும்படி பிரித்தானிய அரசை நிறுவனம் கேட்டுக்கொண்டது. 1615 ஆம் ஆண்டு, பிரித்தானிய அரசனான முதலாம் ஜேம்ஸ், அக்காலத்தில், இந்தியாவின் பெரும் பகுதியையும், ஆப்கனிஸ்தானையும் சேர்த்து ஆண்டுவந்த முகலாயப் பேரரசனாகிய ஜஹாங்கீரிடம், சர் தோமஸ் ரோ (*Sir Thomas Roe*) என்பவரைத் தூது அனுப்பியது. சூரத்திலும், ஏனைய பகுதிகளிலும், கம்பனியைச் சேர்ந்தவர்கள் தங்கியிருந்து, நடவடிக்கைகளில் ஈடுபடுவதற்காக, வணிக ஒப்பந்தம் ஒன்றைச் செய்து கொள்வதே இத் தூதின் நோக்கமாகும். இதற்குப் பதிலாக ஐரோப்பியச் சந்தைகளிலிருந்து பண்டங்களையும், அருமையாகக் கிடைக்கக்கூடிய வேறு பொருட்களையும், மன்னருக்கு வழங்குவதாக நிறுவனம் ஒத்துக்கொண்டது. இந்தத் தூது வெற்றிகரமாக அமைந்தது. இதனைத் தொடர்ந்து, பிரித்தானிய வணிகர்கள் எவ்விதக் கட்டுப்பாடுகளும் இன்றி அவர்கள் விரும்பிய, வணிக நடவடிக்கைகளை மேற்கொள்வதற்கு அனுமதி அளித்துப் பிரித்தானிய மன்னருக்கு, ஜஹாங்கீர் கடிதம் எழுதினார்.
# பிரித்தானிய கிழக்கிந்திய நிறுவனம்

## வரலாறு

### விரிவாக்கம்

இத்தகையதொரு வெளிப்படையான ஆதரவின் கீழ் கோவா, பம்பாய் (இப்பொழுது மும்பாய்) போன்ற இடங்களில் தளங்களைப் பெற்றிருந்த போத்துக்கீசரை நிறுவனம் பின்தள்ளியது. நிறுவனம் சூரத், மதராஸ்&nbsp;(இப்பொழுது சென்னை) (1639), பம்பாய் (1668), கல்கத்தா (1690) ஆகிய இடங்களில் தனது வலுவான நிலைகளை அமைத்துக்கொண்டது. 1647 ஆம் ஆண்டளவில் நிறுவனம் கம்பெனி ஆட்சியை இந்தியாவில் நிறுவி *ஆலைகள்* (factories) எனப்பட்ட புறக்காவல்நிலைகள் 23 ம், 90 ஊழியர்களும் இருந்தனர். இவற்றுள் முக்கியமானவை வங்காளத்தில் உள்ள வில்லியம் கோட்டை, சென்னையில் உள்ள புனித ஜார்ஜ் கோட்டை, பம்பாய்க் கோட்டை என மதிலால் சூழப்பட்ட கோட்டைகள் ஆகும்.
, விக்டோரியா மகாராணி, 1840 வெள்ளி.]]  
நிறுவனத்தின் முக்கிய வணிகப் பொருள்கள் பருத்தி, பட்டு, நீலச்சாயம் (*indigo*), பொட்டாசியம் நைத்திரேற்று, தேயிலை என்பனவாகும். மலாக்கா நீரிணைப் பகுதிகளில் வாசனைப் பண்டங்களின் வணிகத்தில் ஒல்லாந்தருக்கு இருந்த தனியுரிமையிலும் இவர்கள் தலையிட ஆரம்பித்திருந்தனர். 1711 இல் வெள்ளி உலோகத்துக்காகத் தேயிலையை வாங்குவதற்காகச் சீனாவிலுள்ள காண்டனில் புறக்காவல்நிலை ஒன்றையும் நிறுவனம் நிறுவியது.  
1670 ஆம் ஆண்டளவில், இரண்டாவது சார்ள்ஸ் மன்னர் நிறுவனத்துக்கு மேலும் பல உரிமைகளை வழங்கினார். இது தொடர்பாக ஐந்து தொடர்ச்சியான சட்டமூலங்கள் உருவாக்கப்பட்டன. இதன்படி, சுதந்திரமான ஆட்சிப்பகுதிகளை உருவாக்கிக் கொள்வதற்கும் நாணயங்களை வெளியிடவும், கோட்டைகள், படைகள் முதலியவற்றை வைத்திருக்கவும், கூட்டணிகளை உருவாக்கவும், போரில் ஈடுபடவும், சமாதானம் ஏற்படுத்திக்கொள்ளவும், கைப்பற்றிக் கொண்ட பகுதிகளில் குடிசார் மற்றும் குற்றவியல் நீதி நிர்வாகத்தை நடைமுறைப்படுத்தவும், நிறுவனத்துக்கு உரிமை வழங்கப்பட்டது. வணிகப் போட்டியாளர்களாலும் பிற வல்லரசுகளாலும் பகைமை கொண்ட சில உள்ளூர் ஆட்சியாளர்களாலும் சூழப்பட்டிருந்த நிறுவனம் தனது பாதுகாப்பைத் தேடிக்கொள்வதற்கு இத்தகைய உரிமைகள் வாய்ப்பாக அமைந்தன. 1680ல் பெரும்பாலும் அந்தந்த நாடுகளின் உள்ளூர் மக்களைக் கொண்டதாக அமைந்த படைகளை நிறுவனம் உருவாக்கியது. 1689 ஆம் ஆண்டளவில் வலிமை மிக்க படைபலத்துடன் வங்காளம், மதராஸ், பம்பாய் போன்ற பரந்த மாகாணங்களைச் சுதந்திரமாக நிர்வகித்துக்கொண்டு இந்தியாவில் கம்பெனி ஆட்சி 1857 முதல் நிலைப்படுத்தப்பட்டது.
# ஆர்க்வியூ

**ஆர்க்வியூ** (ஆங்கிலம்: *ArcView*) சூழலை ஆய்வு செய்யும் அமெரிக்க நிறுவனத்தின் ஓர் புவியியல் தகவற் தொழில் நுட்ப மென்பொருளாகும். இதன் முழுப் பெயரானது ஆர்க்வியூ ஜிஐஎஸ் (*ArcView GIS*). பெரும்பாலானவர்களால் ஆர்க்ஜிஐஎஸ் (*ArcGIS*) மென்பொருளால் மாற்றீடு செய்ததாகக் கருதினாலும் இன்றளவும் இம்மென்பொருள் இதை ஆக்கிய நிறுவனத்தால் தொழில் நுட்ப வசதிகள் அளிக்கப் பட்டே வருகின்றது.
# ஆர்க்வியூ

## சரித்திரமும் மென்பொருள் விபரமும்

சூழலை ஆய்வு செய்யும் அமெரிக்க நிறுவனத்தின் ஏனைய மென்பொருடகளினால் உருவாக்கப் பட்டதைப் பார்ப்பதற்கோ இம்மென்பொருளானது ஆரம்பத்தில் உருவாக்கப் பட்டது. காலப் போக்கில் பல்வேறு வசதிகள் உட்புகுத்தப் பட்டு ஓர் முழுமையான ஓர் புவியியல் தகவற் தொழில் நுட்ப மென்பொருளாக உருவெடுத்தது. இதன் எளிமையான இடைமுகமத்தால் பலம் வாய்ந்த இன்றைய ஆர்க் இன்போ வைவிட பலராலும் விரும்பப்படுகின்றது.
# ஆர்க்வியூ

## ஆர்க்வியூ 3.x

**ஆர்க்வியூ 3.3** இன்றும் கிடைக்கின்றது. பல பயனர்கள் இன்றும் பழைய ஆர்க் ஜிஐஎஸ் மென்பொருளைப் பாவித்து வருகின்றனர். இதன் 3.3 பதிப்பானது மே, 2002 வெளிவந்தது. இது விண்டோஸ் மற்றும் யுனிக்ஸ் இயங்கு தளங்களை ஆதரிக்கின்றது., **ஆர்க்வியூ 3.3** விண்டோஸ் XP இயங்குதளத்தை ஆதரித்தாலும் அது சரியாக இயங்குவதற்கு சிறு மென்பொருட் திருத்தம் ஒன்றைப் பிரயோகிக்க வேண்டும்
# ஆர்க்வியூ

## ஆர்க்வியூ 8.x மற்றும் 9.x

இதிலுள்ள **ஆர்க்வியூவானது** ஆர்க்ஜிஐஎஸ் இன் ஓர் அங்கமாகும். இவ்வங்கத்துள் ஆர்க்வியூவே மிகக் குறைந்த மென்பொருள் அனுமதி தேவைப்படுகின்றது புவியியல் தகவற் தொழில் நுட்பத்தில் இடைநிலையில் ஆர்க் எடிற்ரர் மற்றும் இதன் உயர்நிலையில் ஆர்க் இன்போ மென்பொருளானது உள்ளது,.
# ஆர்க்வியூ

## வெளியிணைப்புகள்

- ஆர்க்வியூ 3.3 அடிப்படைப் பயிற்சிகள் on Pennsylvania Spatial Data Access
- ஆர்க்வியூ ஜிஐஎஸ் பக்கம்
# ஆகத்து 20

## பிறப்புகள்

- 1685 &ndash; பரூக்சியார், முகலாயப் பேரரசர் (இ. 1719)
- 1719 &ndash; கிறித்தியன் மேயர், செக் நாட்டு வானியலாளர் (இ. 1783)
- 1890 &ndash; எச். பி. லவ்கிராஃப்ட், அமெரிக்க எழுத்தாளர், கவிஞர் (இ. 1937)
- 1910 &ndash; ஈரோ சாரினென், கேட்வே ஆர்ச்சை வடிவமைத்த பின்லாந்து-அமெரிக்க கட்டிடக்கலைஞர் (இ. 1961)
- 1913 &ndash; ரோஜர் ஸ்பெர்ரி, நோபல் பரிசு பெற்ற அமெரிக்க மருத்துவர் (இ. 1994)
- 1933 &ndash; செ. மாதவன், தமிழக அரசியல்வாதி (இ. 2018)
- 1944 &ndash; ராஜீவ் காந்தி, இந்தியாவின் 6வது பிரதமர் (இ. 1991)
- 1946 &ndash; நா. ரா. நாராயணமூர்த்தி, இந்தியத் தொழிலதிபர்
- 1951 &ndash; முகம்மது முர்சி, எகிப்தின் 5வது அரசுத்தலைவர்
- 1974 &ndash; ஏமி ஆடம்சு, அமெரிக்க நடிகை
- 1981 &ndash; பென் பார்னெஸ், ஆங்கிலேய நடிகர்
- 1983 &ndash; ஆண்ட்ரூ கார்பீல்ட், அமெரிக்க-ஆங்கிலேய நடிகர்
- 1984 &ndash; மதுமிதா, இந்திய நடிகை
- 1992 &ndash; டெமி லோவாடோ, அமெரிக்கப் பாடகி, நடிகை
# ஆகத்து 20

## இறப்புகள்

- 984 &ndash; பதினான்காம் யோவான் (திருத்தந்தை)
- 1572 &ndash; மிகுவெல் உலோபசு டி லெகாசுபி, எசுப்பானிய அரசியல்வாதி, பிலிப்பீன்சின் 1வது ஆளுநர் (பி. 1502)
- 1854 &ndash; பிரீடரிக் ஷெல்லிங், செருமானிய மெய்யியலாளர் (பி. 1775)
- 1912 &ndash; வில்லியம் பூத், இரட்சணிய சேனையை உருவாக்கிய ஆங்கிலேயர் (பி. 1829)
- 1914 &ndash; பத்தாம் பயஸ் (திருத்தந்தை) (பி. 1835)
- 1915 &ndash; கார்லோஸ் பின்லே, கியூபா மருத்துவர், ஆய்வாளர் (பி. 1833)
- 1939 &ndash; அகனேசு கில்பெர்னே, இந்திய-ஆங்கிலேய வானியலாளர் (பி. 1845)
- 2001 &ndash; பிரெட் ஆயில், ஆங்கிலேய வானியலாளர் (பி. 1915)
- 2001 &ndash; எஸ். கே. பாலகிருஷ்ணன், தமிழக அரசியல்வாதி (பி. 1935)
- 2006 &ndash; சி. சிவமகராஜா, இலங்கை ஊடகவியலாளர், அரசியல்வாதி (பி. 1938]])
- 2011 &ndash; ராம் சரண் சர்மா, இந்திய வரலாற்றாளர் (பி. 1919)
- 2013 &ndash; நரேந்திர தபோல்கர், இந்திய எழுத்தாளர், செயற்பாட்டாளர் (பி. 1945)
- 2014 &ndash; பி. கே. எஸ். அய்யங்கார், யோகா ஆசிரியர் (பி. 1918)
- 2014 &ndash; அந்தோன் செர்கெயேவிச் புசுலோவ், உருசிய வானியற்பியலாளர், ஊடகவியலாளர் (பி. 1983)
- 2017 &ndash; ஜெர்ரி லுவிஸ், அமெரிக்க நடிகர் (பி. 1926)
# ஆகத்து 20

## சிறப்பு நாள்

- விடுதலை நாள் (எசுத்தோனியா, சோவியத்திடம் இருந்து 1991)
- உலகக் கொசு நாள்
- மத நல்லிணக்க தினம் (இந்தியா)
# நாட்டு குறிக்கோள்களின் பட்டியல்

இது நாடுகளது அவற்றின் மாகாணங்களதும் குறிக்கோள்களின் பட்டியலாகும்.
# நாட்டு குறிக்கோள்களின் பட்டியல்

### அ

- **அல்பேனியா**: ”சுதந்திரம் மற்றும் வலிமை''
- **அல்ஜீரியா**: *بالشعب و للشعب* (Arabic, ”மக்களால், மக்களுக்காக")
- அமெரிக்க சமோவா: *Samoa, Muamua Le Atua* (Samoan, "Samoa, Let God Be First")
- **அன்டோரா**: *Virtus, Unita, Fortior* (இலத்தீன், "Strength united is stronger")
- **அங்கோலா**: *Virtus Unita Fortior* (இலத்தீன், "Strength united is stronger")
- **அன்டிகுவாவும் பர்புடாவும் **: *Each endeavouring, all achieving*
- **ஆர்ஜென்டீனா**: *En Unión y Libertad* (Spanish, "In Union and Liberty")
- **ஆர்மேனியா**: *Մեկ Ազգ , Մեկ Մշակույթ* (Armenian, One Nation, One Culture)
- **அவுஸ்திரேலியா**:
- **ஆஸ்திரியா**: . Formerly *AEIOU*, possibly standing for *Austriae est imperare orbi universo* (இலத்தீன், "It is Austria's destiny to rule the world")
- ஆத்திரியா-அங்கேரி: *Indivisibiliter ac Inseparabiliter* (இலத்தீன், "Indivisible and inseparable")
- **அசர்பைஜான்**: *Odlar Yurdu* (Azeri, "The Land of the Eternal Fire")
# நாட்டு குறிக்கோள்களின் பட்டியல்

### ப

- **பகாமாஸ்**: *Forward, Upward, Onward Together*
- **பார்படோஸ்**: *Pride and Industry*
- **பெலருஸ்**:
- **பெல்ஜியம்**: *L'union fait la force*, *Eendracht maakt macht* and *Einigkeit gibt Stärke* (French, Dutch and German, "Strength through unity")
- **பெலிஸே**: *Sub umbra floreo* (இலத்தீன், "Under the shade I flourish")
- **பெனின்**: *Fraternité, Justice, Travail* (French, "Fellowship, Justice, Labour")
- **பொலிவியா**: *La Unión es la Fuerza* (Spanish, "Strength through Unity")
- **பிரேசில்**: *Ordem e progresso* (Portuguese, "Order and progress")
- São Paulo State: *Pro Brasilia fiant eximia* (இலத்தீன், "For Brazil do the best")
- São Paulo City: *Non ducor duco* (இலத்தீன், "I am not led, I lead")
- மினாஸ் ஜெரைசு : *Libertas quæ sera tamen* (இலத்தீன், "Liberty even when it comes late")
- **புரூணை**: *Always in service with God's guidance*
- **பல்கேரியா**: Съединението прави силата (Bulgarian, "Strength through Unity")
- **புர்கினா ஃபாசோ**: *Unité, Progrès, Justice* (French, "Unity, Progress, Justice")
- **புருண்டி**: *Unité, Travail, Progrès* (French, "Unity, Work, Progress")
# நாட்டு குறிக்கோள்களின் பட்டியல்

### க

- **கம்போடியா**: *Nation, Religion, King*
- **கமரூன்**: *Paix -- Travail -- Patrie* (French, "Peace, Work, Fatherland")
- **கனடா**: *A mari usque ad mare* (இலத்தீன், "From sea to sea")
- ஆல்பர்ட்டா: *Fortis et liber* (இலத்தீன், "Strong and free")
- பிரிட்டிசு கொலம்பியா: *Splendor sine occasu* (இலத்தீன், "Splendour without diminishment")
- மானிட்டோபா: *Gloriosus et liber* (இலத்தீன், "Glorious and free")
- நியூ பிரன்சுவிக்: *Spem reduxit* (இலத்தீன், "Hope was restored")
- நியூஃபவுன்லாந்து மற்றும் லாப்ரடோர்: *Quaerite primum regnum dei* (இலத்தீன், "Seek ye first the kingdom of God")
- வடமேற்கு நிலப்பகுதிகள்: ; *One people, many voices* is inscribed in several languages on the ceremonial mace of the Northwest Territories Legislature
- நோவா ஸ்கோசியா: *Munit haec et altera vincit* (இலத்தீன், "One defends and the other conquers")
- நுனாவுட்: *Nunavut sanginivut* (இனுக்ரிருற் மொழி, "Nunavut, our strength" or "Our land, our strength")
- ஒன்ராறியோ: *Ut incepit fidelis sic permanet* (இலத்தீன், "Loyal she began, loyal she remains")
- இளவரசர் எட்வர்ட் தீவு: *Parva sub ingenti* (இலத்தீன், "The small under the protection of the great")
- கியூபெக்: *Je me souviens* (French, "I remember")
- சஸ்காச்சுவான்: *Multis e gentibus vires* (இலத்தீன், "From many peoples, strength")
- யூக்கான்:
- **கேப் வேர்டே**: *Unity, Work, Progress*
- **மத்திய ஆபிரிக்க குடியரசு**: *Unité, Dignité, Travail* (French, "Unity, Dignity, Work")
- **சாட்**: *Unité, Travail, Progrès* (French, "Unity, Work, Progress")
- **சிலி**: *Por la razón o la fuerza* (Spanish, "By reason or by strength")
- *Post Tenebras Lux* (இலத்தீன், "After darkness, Light") (Old one)
- *Aut concilio, aut ense* (இலத்தீன், "By the reason or by the sword") (Old one)
- **கொலம்பியா**: *Libertad y orden* (Spanish, "Freedom and order")
- Santander: *Siempre Adelante* (Spanish, "Always to the front")
- **கொமொரோஸ்**: *Unité, Justice, Progrès* (French, "Unity, justice, progress")
- அமெரிக்க மாநிலங்களின் கூட்டமைப்பு: *Deo Vindice* (இலத்தீன், "God will vindicate")
- **கொங்கோ ஜனநாயகக் குடியரசு**: *Justice – Paix – Travail* (French, "Justice, Peace, Work")
- **கொங்கோ குடியரசு**: *Unité, Travail, Progrès* (French, "Unity, Work, Progress")
- **கோஸ்ட்டா ரிக்கா**: *¡Vivan siempre el trabajo y la paz!* (Spanish, "May work and peace be always alive!")
- **கோட் டிவார்**: *Union, Discipline, Travail* (French, *Unity, Discipline, Labor)*
- **குரோசியா**: இல்லை
- **கியுபா**: *Patria o muerte venceremos* (Spanish, "Fatherland or death, we will win!")
- **செக் குடியரசு**: *Pravda vítězí!* (Czech, "Truth prevails!")
# நாட்டு குறிக்கோள்களின் பட்டியல்

### D

- **டென்மார்க்**: **. Royal motto: *Guds hjælp, Folkets kærlighed, Danmarks styrke* (Danish, "God's help, the love of the people, Denmark's strength")
- **ஜிபூட்டி**: *Unity, Equality, Peace*
- **டொமினிக்கா**: *Après le Bondie, C'est la Ter* (French Patois, "After the Good Lord, we love the Earth")
- **டொமினிக்கன் குடியரசு**: *Dios, Patria, Libertad* (Spanish, "God, Country, Liberty")
# நாட்டு குறிக்கோள்களின் பட்டியல்

### E

- **கிழக்கு திமோர்**: *Honra, pátria e povo* (Portuguese, "Honour, homeland and people")
- **ஈக்குவடோர்**: *Dios, patria y libertad* (Spanish, "God, homeland and liberty")
- **எல் சல்வடோர்**: *Dios, Unión, Libertad* (Spanish, "God, Union, Liberty")
- **எக்குவடோரியல் கினி**: *Unidad, Paz, Justicia* (Spanish, "Unity, Peace, Justice")
- **எரித்திரியா**: *Never Kneel Down*
- **ஐரோப்பிய ஒன்றியம்**: *In varietate concordia* (*United in diversity*, *Unie dans la diversité*, etc. (Translated into the languages of the member states of the EU))
# நாட்டு குறிக்கோள்களின் பட்டியல்

### F

- **பிஜி**: *Rerevaka na Kalou ka Doka na Tui* (Fijian, "Fear God and honour the Queen")
- **பிரான்ஸ்**: *Liberté, égalité, fraternité* (French, "Liberty, equality, brotherhood")
- பிரெஞ்சு பொலினீசியா: *Tahiti Nui Mare'are'a*
- செயிண்ட் ப்யேர் அண்ட் மீகேலோன்: *A mare labor*
# நாட்டு குறிக்கோள்களின் பட்டியல்

### G

- **காபொன்**: *Union, Travail, Justice* (French, "Union, Work, Justice")
- **காம்பியா**: *Progress, Peace, Prosperity*
- **ஜோர்ஜியா**: *ძალა ერთობაშია! (Dzala ertobashia)* (Georgian, "Strength is in Unity")
- **செருமனி**: *Einigkeit und Recht und Freiheit* (German, "Unity and justice and freedom")
- Schleswig-Holstein: *Up ewig ungedeelt* (நேதர்துவித்து மொழி, "Forever undivided")
- **கானா**: *Freedom and Justice*
- **கிரீஸ்**: *Ελευθερία ή θάνατος* (transliterated as "Eleutheria i thanatos") (Greek, "Liberty or death")
- **கிரெனடா**: *Ever Conscious of God We Aspire, and Advance as One People*
- குவாம்: *Where America's Day Begins*
- **குவாத்தமாலா**: *El País de la Eterna Primavera* (Spanish, "The country with the eternal spring ")
- **கினி**: *Travail, Justice, Solidarité* (French, "Work, Justice, Solidarity")
- **கினி-பிசாவு**: *Unidade, Luta, Progresso* (Portuguese, "Unity, Struggle, Progress")
- **கயானா**: *One people, one nation, one destiny*
# நாட்டு குறிக்கோள்களின் பட்டியல்

### H

- **ஹெய்ட்டி**: *L'union fait la force* (French, "Unity is strength")
- **Holy See**: '' None
- **ஹொண்டுராஸ்**: *Libre, Soberana E Independiente*(Spanish, "Free, sovereign and independent")
- **ஹங்கேரி**: , formerly *Regnum Mariae Patrona Hungariae* (இலத்தீன், "Kingdom of Mary, the Patron of Hungary")
# நாட்டு குறிக்கோள்களின் பட்டியல்

### I

- **இந்தியா**: सत्यमेव जयते *(சத்யமேவ ஜயதே வாய்மையே வெல்லும்)* (சமசுகிருதம், "Truth alone triumphs")
- **இந்தோனேசியா**: *Bhinneka Tunggal Ika* (Old Javanese, "Unity in diversity")
- **ஈரான்**: *Esteghlâl, Azâdi, Jomhouri-ye Islâmi* (Persian, "Independence, Freedom, Islamic Republic")
- **ஈராக்**: الله أكبر (*Allahu Akbar*) (Arabic, "God is Great")
- **அயர்லாந்து**:
- **இஸ்ரேல்** (unofficial): אִם תִרְצוּ, אֵין זוֹ אַגָדה ("If it is your will it won't be a dream" or "When there's a will, there's a way")
- **இத்தாலி**:
- **இலங்கை**:
# நாட்டு குறிக்கோள்களின் பட்டியல்

### J

- **ஜமைக்கா**: *Out of many, one people*
- **ஜோர்தான்**: *الأردن أوّلاً*, | *الله، الوطن، الملك* (*Allah Al-Watan Al-Malek*) (Arabic, "God, the Homeland, the King")
# நாட்டு குறிக்கோள்களின் பட்டியல்

### K

- **கென்யா**: *Harambee* (Swahili, "Let's work together")
- **கிரிபாட்டி**: *Te mauri, te raoi ao te tabomoa* (Kiribati, "Health, Peace and Prosperity")
- **வட கொரியா**: 강성대국(强盛大國) (Korean, "Prosperous and great country")
- **தென் கொரியா**: 홍익인간(弘益人間) or 널리 인간을 이롭게 하라 (Korean, "Broadly bring benefit to humanity")
- **குவைத்**: *For Kuwait*
# நாட்டு குறிக்கோள்களின் பட்டியல்

### ல

- **லாவோஸ்**: *Peace, independence, democracy, unity and prosperity*
- **லத்வியா**: *Tēvzemei un Brīvībai* (Latvian, "For Fatherland and Freedom"). "Dievs, svētī Latviju!" (Latvian, "God, save Latvia!") Often used nowadays.
- **லெபனான்**:குல்லூனா லில் வட்டான் ஔலா வால்அல்லாம்(அரபு)- "நாம் எல்லோரும்! நம் நாட்டுக்காகவும், சின்னத்திற்காகவும் புகழுக்காகவும்!"
- **லெசோத்தோ**: *Khotso, Pula, Nala* (Sotho, "Peace, Rain, Prosperity")
- **லைபீரியா**: *The love of liberty brought us here*
- **லிபியா**: *Freedom, socialism, unity*
- **லித்துவேனியா**: *Vienybė težydi* (Lithuanian, *Let unity bloom*)
- **லக்சம்பர்க்**: *Mir wëlle bleiwe wat mir sin* (Luxembourgeois, "We want to stay what we are")
# நாட்டு குறிக்கோள்களின் பட்டியல்

### M

- **மசிடோனியக் குடியரசு**(FYR): Слобода или смрт, *Sloboda ili Smrt*, (Macedonian, "Freedom or Death")
- **மடகாஸ்கர்**: *Tanindrazana, Fahafahana, Fandrosoana* (Malagasy, "Ancestral-land, Liberty, Progress")
- **மலாவி**: *Unity and Freedom*
- **மலேசியா**: *Bersekutu Bertambah Mutu* (Malay, "Unity increases Strength")
- **மாலி**: *Un peuple, un but, une foi* (French, "One people, one goal, one faith")
- **மோல்ட்டா**: *Virtute et Constantia* (இலத்தீன், "By valour and firmness")
- **மௌரித்தானியா**: شرف إخاء ع or *Honneur, Fraternité, Justice* (Arabic and French, "Honor, Fraternity, Justice")
- **மொரீசியஸ்**: *Stella clavisque Maris Indici* (இலத்தீன், "Star and key of the Indian Ocean")
- **மெக்சிக்கோ**: *El respeto al derecho ajeno es la paz* (Spanish, "Respect of others' rights is peace")
- **மைக்குரோனீசியக் கூட்டு நாடுகள்**: *Peace Unity Liberty*
- **மொனாக்கோ**: *Deo juvante* (இலத்தீன், "With God's help")
- **மொங்கோலியா**: *Dayar Mongol*
- **மொரோக்கோ**: *God, the Country, the King*
# நாட்டு குறிக்கோள்களின் பட்டியல்

### ந

- நமீபியா: (ஆங்கிலம்) ஒற்றுமை, விடுதலை, நீதிUnity, liberty, justice
- நவுரு: (ஆங்கிலம்) முதலாவதாக கடவுள்கள்
- நேபாளம்:(சமஸ்கிருதம்)தாயும் தாய்நாடும் சொர்க்கத்தை விட மேலானவை
- நெதர்லாந்து அண்டிலிசு:(இலத்தீன்) ஒற்றுமையால் விடுதலை
- நியூசிலாந்து: இல்லை (முன்னர்: "முன்னோக்கி")
- நிக்கராகுவா: (இலத்தீன்) உலக மேம்பாட்டுக்காக
- நைகர்: (பிரெஞ்சு) Fraternity, Work, Progress
- நைஜீரியா: (ஆங்கிலம்) ஒற்றுமை, நம்பிக்கை, சமாதானம்,அபிவிருத்தி
- நோஃபோக் தீவு:Inasmuch
- நோர்வே: (நோர்வே மொழி) யாவும் நோர்வேக்கு
# நாட்டு குறிக்கோள்களின் பட்டியல்

### ஒ

- **ஓமான்**: இல்லை
- ஒல்லாந்து: (பிரெஞ்சு) நான் நிலைப்பேன்
# நாட்டு குறிக்கோள்களின் பட்டியல்

### P

- **பாகிஸ்தான்**: *Yaqeen-mukkam , ittihad , nizam* (உருது, "Faith (self-confidence), unity, discipline")
- **பலாவு**: *Rainbow's End*
- **பனாமா**: *Pro mundi beneficio* (இலத்தீன், "For the benefit of the world")
- **பப்புவா நியூ கினி**: *Unity in Diversity*
- **பராகுவே**: *Paz y justicia* (Spanish, "Peace and justice")
- **பிலிப்பைன்ஸ்**: *Maka-Diyos, Makatao, Makakalikasan at Makabansa* (Tagalog, "God, People, Nature and Country")
- Former: *Isang bansa, isang diwa* (Tagalog, "One nation, one spirit")
- **பெரு**: *Firme y feliz por la Unión* (Spanish, "Steady and happy for the union")
- **போலந்து**: ; unofficially, *Bóg, Honor, Ojczyzna* (Polish, "God, Honour, Fatherland")
- **போர்த்துக்கல்**: *Esta é a ditosa Pátria minha amada* (Portuguese, "This is my fortunate and beloved Homeland")
- அசோரசு: *Antes morrer livres que em paz sujeitos* (Portuguese, "To die free rather than to be subjugated in peace")
- மதீரா: *Das ilhas, as mais belas e livres* (Portuguese, "Of the islands, the most beautiful and free")
- புவேர்ட்டோ ரிக்கோ: *Joannes Est Nomen Eius* (இலத்தீன், "John is his name")
# நாட்டு குறிக்கோள்களின் பட்டியல்

### Q

- **கட்டார்**: இல்லை
# நாட்டு குறிக்கோள்களின் பட்டியல்

### R

- சிறுப்ஸ்கா குடியரசு: *Samo Sloga Srbina Spašava* (Serbian), "Only Unity Saves the Serbs"
- உரோமைக் குடியரசு and உரோமைப் பேரரசு: *Senatus Populusque Romanus* (இலத்தீன், "The Senate and the Roman people", often abbreviated SPQR)
- **ருமேனியா**: **; formerly *Nihil Sine Deo* (இலத்தீன், "Nothing without God")
- **ருவாண்டா**: *Unity, Work, Patriotism*
# நாட்டு குறிக்கோள்களின் பட்டியல்

### S

- **சென். கிட்ஸும் நெவிஸும்**: *Country Above Self*
- **சென் லூசியா**: *The land, the people, the light*
- **செயிண்ட். வின்செண்டும் கிரெனேடின்சும்**: *Pax et justitia* (இலத்தீன், "Peace and justice")
- **சமோவா**: *Fa'avae i le Atua Samoa* (Samoan, "Samoa is founded on God")
- **சான் மரீனோ**: *Libertas* (இலத்தீன், "Liberty")
- **சவுதி அரேபியா**: لا إله إلا الله محمد رسول الله (*lā ilāhā illā-llāhu; muhammadu-r-rasūlu-llāhi*) (Arabic, "There is no god but Allah and Muhammad is His Prophet")
- **செனகல்**: *Un peuple, un but, une foi* (French, "One people, one goal, one faith")
- **சேர்பியா**: *Samo Sloga Srbina Spasava* (Serbian, "Only solidarity will save the Serbs")
- **சிஷெல்ஸ்**: *Finis coronat opus* (இலத்தீன், "The end crowns the work")
- **சியெரா லியொன்**: *Unity, freedom, justice*
- **சிங்கப்பூர்**: *Majulah Singapura* (Malay, "Onward Singapore")
- **சுலோவீனியா:** *Žive naj vsi narodi* (Slovene, "God's blessing on all nations")
- **சொலமன் தீவுகள்:** *To lead is to servent*
- **தென்னாபிரிக்கா**: *!ke e: /xarra //ke* (/Xam, "Diverse people unite" or "Unity in Diversity")
- Former: *Ex Unitate Vires* (Latin, "From unity, strength", from 1910–2000)
- சோவியத் ஒன்றியம்: Пролетарии всех стран, соединяйтесь! (Russian, "Workers of the world, unite!")
- **ஸ்பெயின்**: *Plus Ultra* (இலத்தீன், "Further beyond")
- Former: *Una, grande y libre* (Spanish, "One, great and free", under Franco's regime)
- அந்தாலூசியா: *Andalucía por sí, para España y la Humanidad* (Spanish, "Andalusia for herself, for Spain, and for Mankind")
- ஆதூரியா: *Hoc signo tuetur pius, Hoc signo vincitur inimicus* (இலத்தீன், "This sign defends the pious, this sign defeats the enemy")
- காத்தலோனியா: *Som i serem* (Catalan, "We are and will be")
- **சூடான்**: *Al-Nasr Lana* (Arabic, "Victory is Ours")
- **சுரிநாம்**: *Justitia, pietas, fides* (இலத்தீன், "Justice, piety, loyalty")
- **சுவாசிலாந்து**: *Siyinquaba* (Swati, "We are the fortress")
- **சுவீடன்**: *För Sverige i tiden* (Swedish, "For Sweden, with the times") (See all royal mottos)
- **சுவிற்சர்லாந்து**: *Unus pro omnibus, omnes pro uno* (இலத்தீன், "One for all, all for one", traditional, but not official)
- **சிரியா**: Umma arabia wahida that risala khalida (அரபு மொழி, "One Arab nation. One Eternal Message")
# நாட்டு குறிக்கோள்களின் பட்டியல்

### T

- **தன்சானியா**: *Uhuru na Umoja* (Swahili, "Freedom and Unity")
- **தாய்லாந்து**: ไทยนี้รักสงบ แต่ถึงรบไม่ขลาด
- **டோகோ**: *Travail, Liberté, Patrie* (French, "Work, liberty, homeland")
- **டொங்கா**: *Ko e ʻOtua mo Tonga ko hoku tofiʻa* (Tongan, "God and Tonga are my Inheritance")
- **ட்ரினிடாட்டும் டொபாகோவும்**: *Together we aspire, together we achieve*
- **துனீசியா**: *Order, Freedom,and Justice*
- **துருக்கி**: *Yurtta Sulh, Cihanda Sulh* (Turkish, "Peace at home, peace in the world")
- **துவாலு**: *Tuvalu mo te Atua* (Tuvaluan, "Tuvalu for the Almighty")
# நாட்டு குறிக்கோள்களின் பட்டியல்

### U

- **உகண்டா**: *For God and My Country*
- **உக்ரைன்**: ; unofficially: Воля, злагода, добро (Ukrainian, "Freedom, Concord, Goodness")
- **ஐக்கிய இராச்சியம்**: *தியு யெ மொன் துவா* (French, "God and my ", Royal motto)
- ஸ்கொட்லாந்து: *Nemo me impune lacessit* (இலத்தீன், "No one provokes me with impunity")
- வேல்ஸ்: *Ich Diene* (German, "I serve", Prince's motto), *Y ddraig goch ddyry cychwyn* (Welsh, "The red dragon inspires action"), *Cymru am byth* (Welsh, "Wales for ever", unofficial)
- வட அயர்லாந்து: *தியு யெ மொன் துவா* (French, "God and my ", Royal motto)
- மாண் தீவு: *Quocunque jeceris stabit* (இலத்தீன், "Whithersoever you throw it, it will stand")
- அங்கியுலா: *Strength and Endurance*
- பெர்முடா: *Quo Fata Ferunt* (இலத்தீன், "Whither the Fates carry [us]")
- பிரித்தானிய இந்தியப் பெருங்கடல் பகுதி: *In tutela nostra Limuria* (இலத்தீன், "Limuria is in our charge")
- பிரித்தானிய கன்னித் தீவுகள்: *Vigilate* (இலத்தீன், "Be Watchful")
- கேமன் தீவுகள்: *He hath founded it upon the seas*
- போக்லாந்து தீவுகள்: *Desire the *
- ஜிப்ரால்டர்: *Nulli expugnabilis hosti* (இலத்தீன், "Conquerable by no enemy")
- மொன்செராட்: *Each Endeavouring, All Achieving*
- செயிண்ட். எலனா: *Loyal and Unshakeable*
- தெற்கு யோர்சியா மற்றும் தெற்கு சண்ட்விச் தீவுகள்: *Leo Terram Propriam Protegat* (Latin, "Let the lion protect its own land")
- டிரிசுதான் டா குன்ஃகா: *Our faith is our strength*
- துர்கசும் கைகோசும்: *One people, one nation, one destiny*
- **ஐக்கிய அமெரிக்கா**: *In God We Trust* (official) and *E pluribus unum* (இலத்தீன், "Out of many, one") (*de-facto*)
- There is a separate list of U.S. state mottos
- **உருகுவே**: *Libertad o Muerte* (Spanish, "Liberty or Death")
# நாட்டு குறிக்கோள்களின் பட்டியல்

### V

- **வனுவாட்டு**: *Let us stand firm in God*
- **வெனிசுவேலா**:
- Amazonas: *Honor y Lealtad* (Spanish,"Honor and Loyalty")
- Anzoátegui: *Tumba de sus tiranos* (Spanish, "Tomb of its tyrants")
- Barinas: *Dios y Federación* (Spanish, "God and Federation")
- Carabobo: *Ocassus servitutis* (இலத்தீன், "Decline of the servitude"; but also: "End of slavery")
- Cojedes: *Ad Sum* (இலத்தீன், "I am here")
- Delta Amacuro: *La Paz en la Federación* (Spanish, "The Peace in the Federation")
- Falcón: *Dios y Federación* (Spanish, "God and Federation")
- Guárico: *Si amas la libertad, ven a mis pampas* (Spanish, "If you love liberty, come to my plains")
- Monagas: *Resistió con valor* (Spanish, "It resisted with courage")
- Portuguesa: *Honor y Gloria* (Spanish, "Honor and Glory")
- Vargas: *Igualdad, Libertad, Propiedad y Seguridad* (Spanish, "Equality, Liberty, Property -possibly Propriety- and Security")
- **வியட்நாம்**: *Ðộc lập, tự do, hạnh phúc* (Vietnamese, "Independence, liberty and happiness")
- அமெரிக்க கன்னித் தீவுகள்: *United in Pride and Hope*
# நாட்டு குறிக்கோள்களின் பட்டியல்

### W

- **மேற்கு சகாரா**: *حرية ديمقراطية وحدة* (Ḥassānīya Arabic, "Liberty, Democracy, Unity")
# நாட்டு குறிக்கோள்களின் பட்டியல்

### Y

- **யேமன்**: இல்லை
# நாட்டு குறிக்கோள்களின் பட்டியல்

### Z

- **சாம்பியா**: *One Zambia, One Nation*
- **சிம்பாப்வே**: *Unity, Freedom, Work*
# 1980

ஆண்டு ***1980*** (**MCMLXXX**) ஒரு செவ்வாய்க்கிழமையில் ஆரம்பமான ஒரு கிரிகோரியன் நெட்டாண்டாகும்.
# 1980

## நிகழ்வுகள்

- மார்ச் 4 - றொபேட் முகாபே சிம்பாவேயின் பிரதமரானார்.
- மே 7 - Paul Geidel, 68 ஆண்டுகள், 245 நாட்கள் சிறைவாசத்தின்பின் விடுதலையானார் - மிக நீண்ட சிறைவாசம்.
- ஜூலை 30 - வனுவாட்டு விடுதலை பெற்றது.
# 1980

## பிறப்புகள்

- பிப்ரவரி 25 - சிங்கப்பூரின் துணைப்பிரதமராக இருந்த சி. இராசரத்தினம் பிறந்தார்.
# 1980

## இறப்புகள்

- ஏப்ரல் 15 - Jean-Paul Sartre, நோபல் பரிசு பெற்ற பிரான்சிய எழுத்தாளர் (பி. 1905)
- செப்டம்பர் 8 - Willard Libby, நோபல் பரிசு பெற்ற அமெரிக்கர் (பி. 1908)
- அக்டோபர் 27 - John Hasbrouck van Vleck, நோபல் பரிசு பெற்ற அமெரிக்கர் (பி. 1899)
# 1980

## நோபல் பரிசுகள்

- இயற்பியல் - James Watson Cronin, Val Logsdon Fitch
- வேதியியல் - Paul Berg, Walter Gilbert, Frederick Sanger
- மருத்துவம் - Baruj Benacerraf, Jean Dausset, George D. Snell
- இலக்கியம் - Czesław Miłosz
- அமைதி - Adolfo Pérez Esquivel
# 1980

## மேலும் பார்க்க

- 1980 இல் வெளிவந்த தமிழ்த் திரைப்படங்கள்
# மைக்ரோசாப்ட் ஆபிஸ்

**மைக்ரோசாப்ட் ஆபீஸ் (Microsoft Office)** பதிப்பானது மைக்ரோசாப்ட்டினால் விண்டோஸ் மற்றும் ஆப்பிள் மாக்கிண்டோஷ் கணினிகளுக்காக உருவாக்கப்பட்ட ஓர் அலுவலக மென்பொருளாகும். மிக அண்மைக்காலப் பதிப்புகள் சேவர் மென்பொருளையும் கொண்டுள்ளன  
இதன் தற்போதைய பதிப்பான மைக்ரோசாப்ட் ஆபிஸ் 2024 ஆனது அக்டோபர் 1, 2024 அன்று வெளியிடப்பட்டது.